Deg useggas n 1972 yeḍra-d wayen ɣef way deg ur yegmin ara Lwennas, baba-s ikcem-d ɣer tmurt mbaɛd 30 iseggasen n lɣerba di tmurt n Fransa. Mi d-yewweḍ s axxam yefka-as yiwen umundul i as-d-yuɣ di Paris ɣer Paul Beuscher. D asefk i icebḥen akk aṭas win leɛmer yeksib, acku yusa-d sɣur baba-s. Deg useggas n 1974, mi yella di tesnawit n Burǧ Mnayel, yessufuɣit-id aṭas n tikkal uɛessas amatu imi yesmuncuf. Aseggas n 1975, Lwennas Maɛtub ssawlenas-d ad isɛeddi lɛesker, iruḥ ɣer Wehran i wakken ad isɛeddi sin iseggasen-is ddaw n wannay.